Бӯйишгар (силсилафилм)

«**Бӯйишгар**» () — маҷмӯъаи телевизиюнии корогоҳии укройнӣ, ки тавассути ширкати филмсозии FILM.UA тавлид шудааст. Муаллифи идея, нависандаи муштараки филмнома ва коргардони филм Артём Литвиненко аст. Ин аввалин сериёли укройнӣ дар феҳристи бузургтарини хадамоти ҷории Netflix шуд.

Нахустнамоиши ин сериёл 11 ноябри соли 2013 дар шабакаи «ICTV» (Укройн) пахш шуд. Намоиши ин сериёл дар Русия 16 декабри соли 2013 дар «Шабакаи як» (Русия) оғоз шуд. Ҳатто пеш аз нахустнамоиш дар телевизиюн, сериёл расман барои фасли дувум тамдид шуд, ки шомили 8 қисмати ҷадид буд. Нахустнамоиши фасли дувум дар «Шабакаи як» 5 октябри соли 2015 пахш шуд. 17 августи соли 2016 наворбардории фасли 8-қисматии севум оғоз шуд. Нахустнамоиши фасли севум дар «Шабакаи як» 2 октябри соли 2017 пахш шуд.

10 октябри соли 2018 филмбардории фасли 8-қисматии чаҳорум расман эълом шуд. Нахустнамоиши фасли чаҳорум дар «Шабакаи як» 16 декабри соли 2019 пахш шуд.

## Эҷоди силсилафилм
* Ба гуфтаи муаллифон, идеяи ин сериёл мутааллиқ ба Артём Литвиненко аст. Пас аз таъйиди таҳиякунанда Виктор Мирский, филмнома бо ҳамкории Андрей Бабик (пизишк ва муҷрии барномаи «Справжні лікарі» — «Пизишки воқеъӣ») навишта шуд. «Бӯйишгар» нахустин кори Артём Литвиненко ба унвони филмноманавис буд ва ширкати филмсози FILM.UA бидуни муштарӣ кор рӯйи ин тарҳро оғоз кард.
* Ба гуфтаи Кирилл Кяро, сахттарин кор дар ҳангоми филмбардорӣ кор кардан бо истилоҳоти шимиёӣ, ҳифз кардани ҳолати худ ва лабханд назадан буд.
* Ҳазинаи сохти як қисмат аз фасли аввал  $ ва қисмати дувум  $ будааст.
* Барои филмбардорӣ аз намои шаҳр аз хонаи Бӯйишгар, сафҳанамоише ба андозаи 17×9 м насб шуда буд, ки бо кумаки 6 нурафкан, манзараҳое аз шаҳр — субҳ, рӯз ва шаб, ки қаблан тавассути расссомони ин сериёл кашида шуда буд, намоён мешуд.
* Филмбардории фасли дувум 111 рӯз ба тӯл анҷомид.
* Филмбардории фасли севум аз 17 августи 2016 то 23 январи 2017 дар Укройн ва Эстония анҷом шуд.
* Филмбардории фасли чаҳорум дар 2 августи 2019 ба поён расид.

## Хулосаи достон
Ин сериёл дар мавриди марде ба номи Бӯйишгар аст, ки дорои ҳисси буёии фақулъода ҳассосе аст, ки ба ӯ иҷоза медиҳад, то бо кашфу ташхиси миқдори каме аз маводи мухталиф, ҷиноётро баррасӣ кунад. Дӯсти даврони кӯдакии ӯ Виктор Лебедев, ки корманди Идораи вежаи таҳқиқот (СБР) аст, ағлаб ӯро ба унвони як мутахассис вориди таҳқиқот мекунад. Тавоноии беҳамтои қаҳрамони достон натанҳо барои ӯ як ҳадия аст, балки як нафрин аст, зеро ҳар бор ӯро аз танзими зиндагии шахсии худ бозмедорад.

## Бозигарон ва шахсиятҳо

### Бозигарони аслӣ

### Бозигарони ҷузъӣ

### Садогузорӣ

## Фаслҳо

## Ҳошияи савтӣ
* Brainstorm — *Years and Seconds*
* Дмитрий Бортнянский — *Консерти № 2 ре-мажор*
* Георг Фридрих Гендел — *«Прибуття цариці Савської» аз ораторияи «Соломон»*
* Лев Колодуб — *«Український діксіленд» дар иҷрои брасс-квинтет «Мажор» таҳти роҳбарии Виктор Слупский*
* Onuka — *Time*
* Wacky Room — *Take Me*
* TEEEL — *Wait Is Over*
* Дмитрий Снежко — *Heart Mate*

## Гуфторгардонии тоҷикӣ
Силсилафилми «Бӯйишгар» дар соли 2023 тавассути ТВ Синамо бо муҳарририю коргардонии Ҳилол Умедпур, тарҷумаи Мушарраф Хоҷаев ва танзими Зуҳрои Муҳаммадӣ гуфторгардонӣ шудааст.

### Садогузорон

## Эзоҳ